Diari Oficial de la Generalitat Valenciana


Sumari del DOGV 8342, del 19-07-2018 (2018/7095)

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual es concedeixen ajudes econòmiques destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià durant l'any 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7095


Data del document
:   13-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual es concedeixen ajudes econòmiques destinades a ajuntaments, mancomunitats de municipis i entitats locals menors de la Comunitat Valenciana i del Carxe que realitzen activitats de promoció de l'ús del valencià durant l'any 2018. [2018/7095]  
  
Per Resolució de 8 de març de 2018 (DOGV 8254 / 14.03.2018), es van convocar ajudes econòmiques destinades a ajuntaments, mancomunitats de municipis i entitats locals menors de la Comunitat Valenciana i del Carxe per a la realització d'activitats de promoció de l'ús del valencià.  
Segons el que estableix la convocatòria, la comissió tècnica s'ha reunit el dia 18 de maig de 2018 per avaluar les sol·licituds presentades i ha emés l'informe corresponent.  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en l'article 7 de la Resolució de convocatòria i l'article 10 de l'Ordre 65/2016, de 18 d'octubre, per la qual s'aproven les bases reguladores del procediment de subvencions a ajuntaments, mancomunitats de municipis i entitats locals menors de la Comunitat Valenciana i del Carxe, i fent ús de la delegació del conseller d'Educació, Investigació, Cultura i Esport expressada en la disposició final primera de la Resolució de la convocatòria, resolc:  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica per un import total d'1.120.000 euros, a càrrec de la línia S3167000 de l'aplicació pressupostària 33.91.09.024.45.1, del pressupost de la Generalitat per a 2018.  
Denegar la subvenció a les entitats que s'indiquen en l'annex II pel motiu que s'hi indica.  
  
Segon  
Les entitats beneficiàries han de complir amb el que estableixen els articles 13 i 17 de les bases sobre les obligacions i el reintegrament de la subvenció i l'article 8 de la convocatòria sobre la justificació de la subvenció.  
De conformitat amb els articles 123 i 124 de la Llei 39/2015, d'1 d'octubre del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en el termini i davant dels òrgans que s'indiquen a continuació:  
  
a) El recurs de reposició s'haurà d'interposar davant de la Conselleria d'Educació, Investigació, Cultura i Esport, en el termini d'un mes des de l'endemà de la publicació de l'acte.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació de l'acte.  
  
València, 13 de juliol de 2018.- El director general de Política Lingüística i Gestió del Multilingüisme: Rubén Trenzano Juan.